174 
benyttes til Sondringen, ere faa og lidet fremtrædende; her 
kunne de biologiske Forhold ofte give værdifulde Bidrag til 
efter Omstændighederne at antage eller forkaste den for- 
modede Adskillelse. Som Exempler paa slige, trods deres 
nøje indbyrdes Slægtskab, dog i biologisk Henseende (Varig- 
hed, Blades eller Blomsters Udviklingstid o. s. v.) kjendeligt 
forskjellige Arter kan af urteagtige Planter nævnes LuzuJa 
campestris og multiflora, Gagea lutea og stenopetala, Schedo- 
norus Benekeni (asper) og serotinus, Cardamine silvatica og 
intermedia, Melandrium diurnnm og vesper tinum, flere Hie- 
racium- Arter o. fl. Blandt de træagtige Planter er der 
f. Ex. blandt vore Pilearter en meget kjendelig Forskjel i 
Henseende dels til Løvspringets og Blomstringens tidligere 
eller sildigere Indtræden, dels til disse Udviklingsstadiers 
indbyrdes Orden, idet hos nogle Arter Løvspringet indtræffer 
før, hos andre samtidigt med eller efter Blomstringen. De 
Angivelser om disse Forhold, som findes optagne i flori- 
stiske Haandbøger, hidrøre vistnok i de fleste Tilfælde fra 
et almindeligt Skjøn og ikke fra nøjagtige Optegnelser for 
hver Localitet især 1 ) og det er altsaa magtpaaliggende, ved 
fleraarige Iagttagelser at søge tilvejebragt en mere paalidelig 
Angivelse af det gjennemsnitlige Tidspunkt for hver enkelt 
Arts Løvspring og Blomstring end den, der hidtil haves. 
En lignende, ofte meget betydelig Forskjel i Udviklings- 
tiden finder ogsaa Sted mellem flere indbyrdes nær be- 
slægtede Træarter, tilhørende forskjellige Familier, f. Ex. Po- 
pulus nigra og monilifera, Alnus glutinosa og incana, Sorbus 
Fennica ogScandica, Crataegus Oxyacantha og monogyna, Cy- 
tisus alpinus og Laburnum o. fl.; ved stadigt at have Op- 
mærksomheden henvendt paa disse og lignende Arter og aar- 
ligt optegne deres Udviklingsgang, vil der kunne ventes 
l ) Det er vistnok ikke sjeldent, at Florister i Mangel af egne Iagttagelser 
angive Blomstringstiden for hver Art især efter andre Florers Angivelse, 
men hvor upaalidelig og lidet oplysende en slig Fremgangsmaade er, især 
naar Angivelserne hidrører fra Florer, der repræsentere forskjellige Varme- 
bælter, er indlysende. 
